2018. március 2-án a birminghami fedett pályás világbajnokságon 19,62 méteres, új országos rekorddal világbajnok lett. Ezzel ő lett a magyar atlétika első világbajnoka. Egy héttel később megnyerte a súlylökő Európa-kupát is. Márciusban a hónap európai atlétájának választották. Májusban hatodik lett a sanghaji gyémánt liga versenyen, harmadik volt Bydgoszczban. A júniusi magyar bajnokságot megnyerte. Eztkövetően sérülése miatt lemondta az indulást a Gyulai Memorialon. A fedett pályás vb utáni edzéseken kezdett fájni a bal térde, amit a combizma okozott. Műtétre nem volt szükség, de pihentetésre és kezelésekre igen. Júliusi versenyeit lemondta. A korlátozott edzések miatt csak kis esélyt látott az Európa-bajnoki szereplésre. Július közepén lemondta az indulását augusztusi Európa-bajnokságon. A további teljes szezont kihagyta.